
    REPUBLIKA HRVATSKA

 VUKOVARSKO-SRIJEMSKA ŽUPANIJA

            OPĆINA BOGDANOVCI


                  



               OPĆINSKO VIJEĆE
KLASA: 024-01/22-01/03
URBROJ: 2196-8-02/22-01
Bogdanovci, 31.01.2022. godine
Temeljem članka 40. Zakona o komunalnom gospodarstvu, ("Narodne novine", broj: 68/18, 110/18 i 32/20 – dalje u tekstu : Zakon) i članka 29. Statuta Općine Bogdanovci („Službeni vjesnik“ Vukovarske-srijemske županije, broj 4/21) Općinsko vijeće Općine Bogdanovci na svojoj 9. sjednici održanoj dana 31. 01. 2022. godine donijelo je
ODLUKU
O OSNIVANJU VLASTITOG POGONA OPĆINE BOGDANOVCI
Članak 1.
Ovom odlukom osniva se Vlastiti pogon Općine Bogdanovci za obavljanje komunalnih djelatnosti na području Općine Bogdanovci kao organizacijska jedinica unutar Jedinstvenog upravnog odjela Općine Bogdanovci (u daljnjem tekstu: Vlastiti pogon).
Članak 2.

Ova odluka sadrži odredbe o:

· komunalnim djelatnostima koje će obavlja Vlastiti pogon

· području na kojem će se obavljati komunalne djelatnosti

· unutarnjem ustrojstvu, organiziranju poslovanja i poslovodstvu Vlastitog pogona

· sredstvima potrebnim za početak rada vlastitog pogona te načinu njihova pribavljanja

· aktima poslovanja Vlastitog pogona

· iskazivanju učinka poslovanja

· ograničenjima glede stjecanja, opterećivanja i otuđivanja nekretnina i druge vrste posebne imovine Općine Bogdanovci na kojoj se odvija poslovanje vlastitog pogona

· načinu nadzora poslovanja vlastitog pogona od strane Općine Bogdanovci
· imenovanju i razrješenju upravitelja Vlastitog pogona i

· ukidanju vlastitog pogona.
                                             Članak 3.
Izrazi koji se koriste u ovoj Odluci, a imaju rodno značenje odnose se jednako na muški i ženski rod.

Članak 4.
Komunalne djelatnosti su djelatnosti kojima se osigurava građenje i održavanje komunalne infrastrukture u stanju funkcionalne ispravnosti i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Općine Bogdanovci.

Članak 5.
Vlastiti pogon obavlja slijedeće komunalne djelatnosti:

1. održavanje nerazvrstanih cesta

2. održavanje javnih površina na kojima nije dopušten promet motornim vozilima
3. održavanje građevine javne odvodnje oborinskih voda
4. održavanje javnih zelenih površina

5. održavanje građevina, uređaja i predmeta javne namjene

6. održavanje groblja
7. održavanje čistoće javnih površina 
           Općinsko vijeće Općine Bogdanovci može odlukom odrediti i drugu djelatnost koja se smatra komunalnom djelatnosti:
     1. ako se takvom djelatnošću kontinuirano zadovoljavaju potrebe od životnog  značenja za stanovništvo na području jedinice lokalne samouprave

     2. ako po svom sadržaju i značenju djelatnost predstavlja nezamjenjiv uvjet života i rada u naselju

     3. ako je pretežno uslužnog karaktera

     4. ako se obavlja prema načelima komunalnog gospodarstva
Ukoliko Općina posebnom odlukom povjeri obavljanje pojedinih komunalnih djelatnosti iz ovog članka drugim pravnim ili fizičkim osobama, Vlastiti pogon neće obavljati te djelatnosti za vrijeme dok su iste povjerene drugoj pravnoj ili fizičkoj osobi.

Komunalne djelatnosti Vlastiti pogon obavlja na čitavom području Općine Bogdanovci.
Članak 6.
Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.
Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.
Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.
Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.
Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Članak 7.

Vlastiti pogon osniva se kao organizacijska jedinica Jedinstvenog upravnog odjela Općine Bogdanovci.
Vlastiti pogon nema svojstvo pravne osobe. 
Vlastiti pogon je samostalan u obavljanju komunalnih djelatnosti sukladno Zakonu, posebnom propisima i ovoj Odluci.
Članak 8.

Unutarnje ustrojstvo, način rada i upravljanje Vlastitim pogonom uređuje se ovom Odlukom te pobliže uređuje Pravilnikom o poslovanju vlastitog pogona, kojeg donosi Općinsko vijeće Općine Bogdanovci.
Članak 9.
Na prava, obveze i odgovornosti, kao i druga pitanja u vezi s radom upravitelja vlastitog pogona te ostalih zaposlenih u vlastitom pogonu, a koja nisu uređena Zakonom i ovom Odlukom primjenjuju se odredbe zakona kojima se uređuju radni odnosi službenika i namještenika u jedinicama lokalne i područne (regionalne) samouprave 

Članak 10.

Vlastitim pogonom upravlja upravitelj pogona kojeg imenuje i razrješava općinski načelnik.

Upravitelj pogona koji je osnovan kao organizacijska jedinica jedinstvenog upravnog odjela je pročelnik Jedinstvenog upravnog odjela Općine Bogdanovci.
Članak 11.
Upravitelj pogona organizira i vodi rad vlastitog pogona te odgovara općinskom načelniku za materijalno i financijsko poslovanje i za zakonitost rada Vlastitog pogona.

Upravitelj pogona na temelju ovlasti općinskog načelnika sklapa ugovore s drugim fizičkim ili pravnim osobama.
Članak 12.

Sredstva potrebna za početak rada Vlastitog pogona osiguravaju se u Proračunu Općine Bogdanovci.
Sredstva potrebna za rad Vlastitog pogona osiguravaju se iz: 
· proračuna Općine Bogdanovci
· komunalnog doprinosa, 
· komunalne naknade, 
· cijene komunalne usluge, 
· fondova Europske unije, 
· ugovora, naknada i drugih izvora propisanih posebnim zakonom, 
· donacija, 
· prihoda određenih posebnim zakonima te 
· ostalih prihoda
Članak 13.
Administrativno–tehničke, pravne, financijsko–računovodstvene i opće poslove za potrebe Vlastitog pogona obavlja Jedinstveni upravni odjel Općine Bogdanovci sukladno zakonu i djelokrugu te sadržaju poslova koje obavlja.
Članak 14.

Akti poslovanja Vlastitog pogona su Godišnji plan i program rada Vlastitog pogona te Izvješće o izvršenju Godišnjeg plana i programa rada Vlastitog pogona. 

Godišnji plan i program rada Vlastitog pogona donosi upravitelj uz prethodnu suglasnost općinskog načelnika do kraja tekuće godine za iduću godinu. 

Upravitelj Vlastitog pogona dužan je podnijeti Izvješće o radu Vlastitog pogona općinskom načelniku do 28. veljače tekuće godine za prethodnu godinu. 

Nakon isteka roka iz prethodnog stavka ovog članka Izvješće o radu Vlastitog pogona podnosi se Općinskom vijeću Općine Bogdanovci.

Uz akte iz ovog članka Vlastiti pogon izrađuje i periodične izvještaje i obračune po zahtjevu općinskog načelnika te donosi druge akte po potrebi poslovanja. 

Članak  15.
Prihodi i izdaci Vlastitog pogona evidentiraju se u Proračunu Općine Bogdanovci.
Vlastiti pogon vodi financijske evidencije potrebne za točno, zakonito i pravovremeno iskazivanje učinaka poslovanja prema važećim financijsko-računovodstvenim propisima odnosno Zakonu o proračunu.
Članak 16.

Vlastiti pogon koristi opremu i drugu pokretnu imovinu u vlasništvu Općine Bogdanovci.

Vlastiti pogon može stjecati opremu i drugu pokretnu imovinu u visini sredstava planiranih Proračunom Općine Bogdanovci za tekuću godinu, na temelju Godišnjeg plana i programa Vlastitog pogona. 
Vlastiti pogon ne može bez prethodne suglasnosti općinskog načelnika stjecati, opterećivati i otuđivati nekretnine i druge vrste posebne imovine općine na kojoj se odvija poslovanje Vlastitog pogona.

Članak 17.

Nadzor nad poslovanjem Vlastitog pogona obavljaju pročelnik Jedinstvenog upravnog odjela i općinski načelnik. 

U obavljanju nadzora, pročelnik Jedinstvenog upravnog odjela i općinski načelnik poduzimaju potrebne mjere i radnje u skladu sa zakonom i općim aktima Općine Bogdanovci te ako ocijene da je rad vlastitog pogona neučinkovit ili nezadovoljavajući, predložit će mjere za poboljšanje rada i rokove za njihovo izvršenje.
Članak 18.

Vlastiti pogon se ukida odlukom Općinskog vijeća Općine Bogdanovci
U slučaju ukidanja Vlastitog pogona, Općina Bogdanovci preuzima svu imovinu te sva prava i obveze Vlastitog pogona, osim ako se Odlukom o ukidanju Vlastitog pogona ne odredi drugačije.

Članak 19.
Ova Odluka stupa na snagu prvog dana od dana objave u “Službenom vjesniku“ Vukovarsko-srijemske županije.
Predsjednik Općinskog vijeća Općine Bogdanovci

                                     Marijan Gelo, dr.vet.med.

